 Waayadii dambe ereyga Birimaggeydo waa uu ka ballaartay sidii oo wuxuu yeeshay micno ka duwan kii hore, wuxuuna noqday in xilliyada colaadda aloosan tahay, in xeer Soomaali laga dhigay inaan la dilin, lana waxyeeleyn dadka jilicsan da ahaan iyo caafimaad ahaan, lagu daray dadka la xishmeeyo; sidaa darteeda waxaa xeer ahayd in la tixgeliyo dumarka, carruurta, dadka laga tirada badan yahay, dadka war-ma-qabtada ah ee aan dagaalka ku jirin, hoggaamiye dhaqameedyada, culimmada iyo wixii soo raaca darajo ahaan. 